OzLabs/hebrew-wiki-articles huggingface dataset:
בעילה אסורה בהסכמה

בישראל, בעילה אסורה בהסכמה היא עבירת מין המוגדרת בסעיף 346 לחוק העונשין. "בעילה", לעניין זה, היא החדרת "איבר מאיברי הגוף או חפץ לאיבר המין של אישה". מעשה זה הוא בגדר בעילה אסורה בהסכמה כאשר נעשה בהסכמת האישה, בשני מצבים:
* לאישה מלאו 14 שנה וטרם מלאו לה 16 שנה, והיא אינה נשואה לבועל, או שלאישה מלאו 16 שנה וטרם מלאו לה 18 שנה, והבעילה הייתה תוך ניצול יחסי תלות, מרות, חינוך או השגחה, או תוך הבטחת שווא לנישואים. העונש על עבירה זו הוא חמש שנות מאסר.
* לאישה מלאו 18 שנה והבעילה נעשתה תוך ניצול מרות ביחסי עבודה או בשירות, או עקב הבטחת שווא לנישואים תוך התחזות של הבועל כפנוי למרות היותו נשוי. העונש על עבירה זו הוא שלוש שנות מאסר.

עם זאת, בעילה בהסכמה במסגרת יחסי חברות בין בני נוער איננה נחשבת לעבירה, בתנאי שהנערה היא בגיל שבין 14 ל-16, והפרש הגילאים ביניהם הוא עד 3 שנים.

כאשר לאישה טרם מלאו 14 שנה, דין בעילתה כדין אונס, הנקרא אונס סטטוטורי, גם אם נעשתה בהסכמתה (סעיף 345 לחוק העונשין).

כאשר החדירה אינה לאיבר המין של אישה, אלא החדרת איבר מאברי הגוף או חפץ לפי הטבעת של אדם (גבר או אישה) או החדרת איבר מין לפיו של אדם, המעשה קרוי מעשה סדום (סעיף 347 לחוק העונשין).

==קישורים חיצוניים==
* [http://www.macom.org.il/legal4.asp בעילה אסורה בהסכמה] באתר האגף המשפטי
* 
==הערות שוליים==

קטגוריה:ישראל: עבירות מין
קטגוריה:חוק העונשין
רעש (פיזיקה)

תמונה של פרח שיש בה רעש חזותי המפריע לעיבוד המידע
דוגמה לרעשי רקע קוליים מהסביבה
דוגמה לרעשי רקע שניתן לשמוע בקניון

בפיזיקה, רעש הוא תהליך אקראי הבא לידי ביטוי בפונקציה אקראית של הזמן שיכולה להיות, למשל, קצב מעבר אלקטרונים בשפופרת קתודית, קצב מעבר פוטונים דרך סיב אופטי, או המתח הנמדד על גבי נגד בטמפרטורה סופית. 

רעש רקע הוא תנודות אקראיות בסביבה. רעש חסר קורלציות נקרא רעש לבן וכאשר קיימות קורלציות נהוג לכנותו רעש צבעוני.

המקורות שיוצרים רעש רבים. הנפוצים שבהם, פלקטואציות תרמיות ("רעש ג'ונסון" הידוע גם בשם "רעש נייקוויסט"), בדידות נושאי מטען (רעש שוט), ופלקטואציות של מערכות בעלות שני מצבים (רעש טלגרפי או רעש <math>\frac{1}{f}</math>).

==השפעה של רעש על קליטת אותות==
רעש עלול לפגוע בתהליך התקשורת

בדרך כלל הרעש נחשב למטרד במערכות דינמיות. 
נהוג לחשוב על רעש רקע כגורם הפוגע ביכולת איתור האותות, בכך שהוא יוצר אפקט ממסך המפריע ליכולת העיבוד של מידע רלוונטי אודות האות.
כתוצאה מכך הוא עלול ליצור הפרעות בתקשורת.

עם זאת, במערכות לא ליניאריות מסוימות כמו מעגלים חשמליים ומערכות חישה ביולוגיות הנוכחות של רעש יכולה להעצים את היכולת לאתר אותות חלשים. תופעה זו מכונה תהודה אקראית.
היעדר מוחלט של רעש הוא לא המצב המיטבי עבור יכולת האיתור של אותות חלשים במערכות לא ליניאריות, כמו מערכת התפיסה של יצורים חיים. זאת משום שקיימת רמת רעש אידיאלית שבה יכולת הקליטה של אותות חלשים מוגברת.
בהתאם לכך לאפנון העצבי של יחס אות לרעש בתהליך עיבוד המידע של מערכת העצבים יש השלכות על הקיבולת והתנודתיות של המערכת הנוירו-קוגניטיבית.

==גלריית תמונות==
<gallery>
תמונה:Animated Noise.gif|הנפשה של רעש
תמונה:Noise.gif|רעש חזותי
תמונה:15 gif animation experimental digital photography by Rick Doble.gif|רעש במסך
תמונה:Noisecorrp.png|תמונה זהה עם רמות שונות של רעש
</gallery>

==ראו גם==
* רעש
* מערכת תקשורת

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פיזיקה סטטיסטית
איחוד וחלוקה מחדש

במסגרת דיני התכנון ובנייה בישראל, איחוד וחלוקה מחדש הוא הליך של שינוי חלקות הרישום וקביעת חלוקה חדשה לחלקות שתתאים לצורכי התכנון המשתנים כפי שנקבעו בתוכנית מפורטת, תוכנית מתאר מקומית או כל תוכנית אחרת לפי חוק התכנון והבניה. הליך של איחוד וחלוקה נקבע בתוכנית כאמור, שבמסגרתה מותווים מגרשים חדשים לייעודי הקרקע השונים שבשלב רישום התכנית (רישום פרצלציה) יהפכו לחלקות רישום. מלבד יצירת חלקות הרישום, תוכנית איחוד וחלוקה מביאה עימה שינוי במערך הזכויות בקרקע שבתחום התכנית והבעלויות מוקצות מחדש במגרשים החדשים שנוצרו. בדין הישראלי קיים הליך ייחודי שאינו שכיח בעולם, של קביעת החלוקה והקצאת הזכויות מחדש בין הבעלים באופן כופה וללא הסכמת הבעלים.

==הסיבות לאיחוד וחלוקה מחדש==
*חלוקה קדסטרית לחלקות רישום מתאימה לתכנון מסוים. שינויים ברגולציה של שימושי הקרקע מחייבים גם יצירת קדסטר חדש. דהיינו, יצירת חלקות רישום חדשות המתאימות לתכנון החדש.
*שוויון בחלוקת ההטבות והעלויות בתחום התכנית. על כך כתב משה רז כהן: "אחד מן הקשיים המרכזיים של התכנון הוא האפליה הבלתי נמנעת כמעט בין בעלי הזכויות בתחום התכנית. מגוון הייעודים השונים והצורך בהקצאה לצורכי ציבור יביאו בהכרח לפערים עצומים במידת ההטבה או במידת הפגיעה בבעלים בתחום התכנית. בתוכנית איחוד וחלוקה ייחלקו הבעלים כולם בתועלות התכנית ובעלויותיה" <ref></ref>.
*חלוקה חדשה שהיא הכרחית לתכנון מחדש טעונה הסכמה בין כל בעלי הזכויות הנגעים בדבר. שימוש בסמכות לאשר תוכנית איחוד וחלוקה ללא הסכמה תחלץ את המיזם מקיפאון ותביא ליעילות בשימושי הקרקע.
*הפרשת קרקע לצורכי ציבור בתוכנית איחוד וחלוקה היא יעילה, מצמצמת בעלויות הציבוריות ותורמת להגינות לעומת הליכי הפקעה: "נטילה לצורכי ציבור בהליכי חלוקה מחדש מקדמת באופן האופטימאלי את כלל השוויון במימון. היינו, נטל ההפרשה של קרקע פרטית לטובת הכלל מתפזר באופן פרופורציונלי בין פרטים רבים. כמן כן, מתקיימת זיקה ברורה בין מטרת ההפקעה לבין התועלת שהפרט מפיק ממנה. כלל זה מפחית למינימום את תחושת השרירותיות שמלווה בעל זכויות שרכושו הופקע, ומביא להגברת האמון בין השלטון לפרט, משום שהוא מאיין את החשש מפני גחמה שלטונית"<ref></ref>.

==שלבי האיחוד והחלוקה==
*יצירת איחוד כפוי בין כל בעלי הקרקע.
*תכנון חדש של השטח.
*פרוק האיחוד הכפוי שנעשה בשלב הראשון.

==כללי ההקצאה בחלוקה מחדש==
*המגרש החדש יהיה קרוב ככל האפשר למקומו הקודם לפני האיחוד.
*השווי היחסי של המגרש החדש יהיה זהה לזה של המגרש הישן.
*תשלומי איזון בין הבעלים של המקרקעין, בעל חלקה ששוויו היחסי גבוה משאר החלקות לעומת המצב שלפני האיחוד וחלוקה ישלם תשלומי איזון לוועדה המקומית לתכנון ובנייה כאשר היא רק מתווכת בין בעלי המקרקעין והיא לא מרוויחה או מפסידה.

==ראו גם==
* פרצלציה

==קישורים חיצוניים==
* משה רז כהן, איחוד וחלוקה - מהדורה שנייה (הוצאת בורסי) התשפ"א-2021
* [http://www.snunit.k12.il/www_teva/law/israel/h8.html חוק התכנון והבנייה], סעיפים נבחרים בלבד.
* [http://www.architecture.org.il/art_law_hefker.php שטח ההפקר, התגוננות מפני רשלנות באיחוד וחלוקה]

== הערות שוליים ==

קטגוריה:ישראל: תכנון ובנייה
בלאו-וייס

בלאוּ-וייס (גרמנית: Blau Weiss; כחול-לבן) הייתה תנועת נוער יהודית בגרמניה. 
== היסטוריה ==
התנועה נוסדה ב-1912 בראשות ד"ר יוסף מרכוס, וייעדה עצמה לבניהם ובנותיהם של משפחות מתבוללות, שהיו מעוניינים בתנועת נוער כללית, אבל נדחו על ידי תנועות הנוער הלאומיות הגרמניות שסירבו לקבל יהודים לשורותיהן.
מאחר שכך, הערכים עליהם חינכה התנועה את חבריה היוו שילוב טיולים בטבע ושיבה לחיי פשטות טרום-תעשייתיים ברוח תנועת הנוער הלאומית הגרמנית, "ואנדרפוגל" (ציפורים נודדות), עם מורשת ותרבות יהודית כללית. בתחילה הוקמו אגודות בכמה ערים (הראשונות היו בברלין בהנהגת ולטר מוזס ובברסלאו בהנהגת יוסף מרכוס) ובשנת 1913 התמזגו אלה עם "עמותת הטיולים 1907" לתנועת "בלאו-וייס, אגודה לטיולי נוער יהודי בגרמניה" (Blau-Weiß, Bund für Jüdisches Jugendwandern in Deutschland). בשנת 1914, לפני פרוץ מלחמת העולם הראשונה, מנתה התנועה 900 חברים. לאחר תום המלחמה מנתה התנועה כ-3,000 חברים. בעקבות הצלחתה, הוקמה גם באוסטריה תנועה בעלת שם זהה.

רק ב-1922 אימצה התנועה פלטפורמה ציונית, ועודדה את חבריה להכשיר עצמם בעבודה חקלאית או מקצועית כהכנה לעלייה לארץ ישראל. באמצע שנות ה-20 של המאה ה-20 התארגנו במסגרת בלאו-וייס קבוצות נוער דתיות, בהם השתתפו גם נחמה ליבוביץ וישעיהו ליבוביץ. בתנועה היו פעילים גם פרנץ קאהן ויעקב אדלשטיין. 
בסוף שנות ה-20 הוקמו סניפים של התנועה גם בצ'כוסלובקיה ובהונגריה, אשר נקראו "תכלת לבן".

בהתחלה הייתה פעילות התנועה משותפת לבנים ולבנות, עם ההתרחבות לקהילות שמרניות יותר, שם הייתה התנגדות לפעילות מעורבת, הוקמה תנועת בת לנשים שבראשה עמדה הדוויג גרוסמן.

בוגרי התנועה היו שותפים להקמת קיבוצים אחדים, בהם חברי קבוצת "ביברכה" שהצטרפו למקימי שריד באביב 1927 ובית זרע. 
התנועה ניסתה להקים יישוב בארץ ישראל, בשנים 1925-1926, והניסיון כשל, ולאחר מכן הפסיקה התנועה את פעילותה. היא פורקה סופית ב-1929, עוד לפני עליית היטלר לשלטון.. רעיונות התנועה שימשו מודל לאורו הקימו בוגרי התנועה ארגוני נוער אחרים בגרמניה בשנות ה-20. 

בערד קיימת אכסניית נוער המנציחה את שם התנועה.

==לקריאה נוספת==
* חנה ויינר, נוער תוסס בעדה שאננה, יד טבנקין, 1996.

==קישורים חיצוניים==

* [http://www.amalnet.k12.il/meida/masa/articles/jews0151.asp בלאו-וייס], באתר עמלנט
*[http://www.zionistarchives.org.il/tags/Pages/blau-weiss.aspx בלאו-וייס], באתר הארכיון הציוני המרכזי

==הערות שוליים==

קטגוריה:תנועות נוער עבריות
קטגוריה:יהדות גרמניה
קטגוריה:ציונות בגרמניה
ליאונרד רוז

ליאונרד רוז (באנגלית: Leonard Rose; 27 ביולי 1918 – 16 בנובמבר 1984) היה צ'לן יהודי-אמריקאי יהודי, הנחשב לאחד מגדולי הצ'לנים האמריקאים במאה ה-20.

== קורות חיים ==
רוז נולד בוושינגטון ולמד אצל וולטר גרוסמן, פרנק מילר ופליקס סלמונד. אחרי השלמת לימודיו במכון קרטיס למוזיקה בפילדלפיה בגיל 20, הצטרף להתזמורת הסימפונית של רשות השידור הלאומית (NBC) של ארטורו טוסקניני וכמעט מיד התמנה לצ'לן ראשון נלווה. בגיל 21 היה צ'לן ראשון של תזמורת קליבלנד, ובגיל 26 התמנה לצ'לן ראשון בתזמורת הפילהרמונית של ניו יורק.
הוא הרבה להקליט כסולן אחרי 1951, בין היתר קונצרטים לצ'לו עם מנצחים כמו ליאונרד ברנשטיין, יוג'ין אורמנדי, גיאורג סל וברונו ולטר.
רוז עסק גם בנגינת מוזיקה קאמרית והיה חבר בשלישיית הפסנתר הנודעת שלישיית איסטומין-שטרן-רוז, יחד עם אייזק שטרן ויוג'ין איסטומין.

מורשתו של רוז כמורה עומדת בעינה עד עצם היום הזה: תלמידיו מג'וליארד, ממכון קרטיס ומבית הספר הקיצי למוזיקה מדואומאונט (Meadowmount) של איוון גאלאמיאן, ממלאים את מדורי הצ'לו ברבות מתזמורות אמריקה, כמו התזמורת הסימפונית של בוסטון, תזמורת קליבלנד, תזמורת פילדלפיה והפילהרמונית של ניו יורק. עם תלמידיו המפורסמים נמנים לין הארל ויו-יו מה, מט חיימוביץ ושולמית לורין.

רוז מת מלוקמיה בווייט פליינס, ניו יורק, בנובמבר 1984.

==פרסים ואותות כבוד==
===פרס גראמי לביצוע הטוב ביותר של מוזיקה קאמרית===
* יוג'ין איסטומין, ליאונרד רוז ואייזק שטרן על בטהובן: מכלול שלישיות הפסנתר (1971)

==קישורים חיצוניים==

<div class="mw-content-ltr">
* Tim Page, [http://www.nytimes.com/1984/11/19/obituaries/leonard-rose-cellist-dies-key-performer-and-teacher.html Leonard Rose, Cellist, Dies; Key Performer and Teacher], הניו יורק טיימס, November 19, 1984
* [http://www.cello.org/cnc/rose.htm Leonard Rose], cello.org
** Tim Janof, [http://www.cello.org/Newsletter/Articles/rose/rose.htm Leonard Rose Remembered]
</div>

קטגוריה:ערכים שבהם תבנית בריטניקה אינה מתאימה
קטגוריה:צ'לנים יהודים אמריקאים
קטגוריה:מוזיקאים יהודים אמריקאים
קטגוריה:בוגרי מכון קרטיס למוזיקה
קטגוריה:סגל מכון קרטיס למוזיקה
קטגוריה:סגל בית הספר ג'וליארד
קטגוריה:יהודים זוכי פרס גראמי
קטגוריה:אמריקאים שנולדו ב-1918
קטגוריה:אמריקאים שנולדו ב-1928
קטגוריה:אמריקאים שנפטרו ב-1984
מחנה הציונות הדתית

מצ"ד (מחנה הציונות הדתית), הייתה מפלגה ציונית-דתית שפעלה במסגרת המפד"ל, כסיעה נפרדת וכחלק מסיעת מורשה.

== היסטוריה ==
סמל חוג איתנים, שהקדים את הסיעה
מצ"ד הוקמה כחוג "איתנים" בתוך מפד"ל במרץ 1980. לקראת הבחירות לכנסת העשירית שקלו תומכי הרב דרוקמן להריץ רשימה נפרדת תחת שם זה, אך לבסוף חזרו בהם והרב דרוקמן התמודד ברשימת המפד"ל.

מצ"ד פרשה בינואר 1983 מהמפד"ל, על רקע הישארות המפד"ל בממשלה אף לאחר פינוי חבל ימית, שנתפסה כהסכמה פסיבית לפינוי.

בראש הפורשים עמד הרב חיים דרוקמן, שהיה חבר הכנסת העשירית, ופרש מסיעת המפד"ל, אך ועדת הכנסת לא אישרה לו להקים את הסיעה כבר אז, והוא כיהן כחבר סיעת יחיד.

בבחירות לכנסת האחת עשרה התמודדה המפלגה יחד עם פא"י במסגרת רשימת מורשה החדשה.
הרשימה המאוחדת זכתה לשני מנדטים, מתוכם אחד לנציג מצ"ד, חיים דרוקמן. יוסף שפירא מונה לשר בלי תיק בממשלת ישראל מטעם הסיעה. ב-9 ביולי 1986 פרש הרב דרוקמן, ועימו מצ"ד, מן הסיעה המשותפת וחזר למפד"ל. הסיעה זכתה ב־80 עד 90 צירים לוועידת המפד"ל שנערכה באותו חודש.

מפלגת מצ"ד התמודדה גם בבחירות המקומיות בירושלים בשנת 1983 יחד עם הרשימה הדתית המקומית תדי"ר (תנועה דתית למען ירושלים) שהייתה מזוהה עמה וזכתה במושב אחד במועצת העיר.

== הערות שוליים ==

קטגוריה:ציונות דתית
קטגוריה:מפלגות יהודיות דתיות בישראל
קטגוריה:מפלגות ציוניות
קטגוריה:מפלגות שהוקמו ב-1983
שמואל ברונר

שמואל ברונר (נולד ב-1950) הוא זמר חסידי ישראלי.

==ביוגרפיה==
ברונר הוא בן לניצולי שואה. אביו יצחק, שעלה ארצה מבלגיה, הוא אחיו של יעקב ברונר, מראשי פא"י. אימו יוצאת אוסטריה.

ברונר למד בצעירותו במוסדות חרדיים ובישיבות. בגיל 18 התגייס לצה"ל לנח"ל החרדי ההיסטורי. בגיל 21 נישא והמשיך להתגורר בבני ברק. עבד אצל אביו במפעל יהלומים ובבורסת היהלומים הישראלית. אביו, שהיה בעל קורא וחזן, החדיר בו את האהבה למוזיקה.

תקליטו הראשון "שלהבת" יצא לאור על ידי להקה שהקים יחד עם דודו פישר ומונה רוזנבלום. לאחר מכן הוציא כעשרה תקליטים יחד עם אחיו, אריה ברונר. את אחד מתקליטיו עיבד יצחק גרציאני, ואת האחרים עיבדו משה לאופר ואחיו.

הופיע במשך שנים עם אחיו כזמר חתונות. בשנות ה-90 הם החלו האחים לעבוד בנפרד ובסגנונות שונים. שמואל נשאר בסגנון החסידי המקובל, ואילו אריה הלך לסגנון החסידי המז'ורי, ונחשב לרוקיסט של מוזיקה חסידית.

נשוי לצפורה, בתו של פרופ' מרדכי ברויאר, ומתגורר בבני ברק. בתו היא הבמאית והמפיקה החרדית יעל לוינשטיין, אחיו הוא הזמר אריה ברונר.

==אלבומיו==
*שלהבת
*מעין עולם הבא
*אזמרה לך בכינור
*עוזי אליך אזמרה
*וכל נתיבותיה שלום
*קומי רוני
*וקראת לשבת עונג
*חסידיש 1 2 3
*מרן דבשמיא
*והשב (ביחד עם אחיו אריה ברונר)

== קישורים חיצוניים ==

* 
* [https://www.kikar.co.il/tags/שמואל%20ברונר שמואל ברונר] תגית באתר כיכר השבת
* 

קטגוריה:זמרים חסידיים ישראלים
קטגוריה:משפחת ברויאר
קטגוריה:זמרים חסידיים
קטגוריה:בני ברק: אישים
קטגוריה:ישראלים שנולדו ב-1950
חד"ש-תע"ל

חד"ש-תע"ל (בערבית: الجبهة-العربية للتغيير) היא רשימה משותפת למפלגות חד"ש ותע"ל. הרשימה הוקמה לראשונה בשנת 2003 בבחירות לכנסת ה-16, ורצה שוב בבחירות לכנסת ה–21 ובבחירות לכנסת ה-25. חד"ש-תע"ל משתייכת לשמאל עד השמאל הרדיקלי בישראל, ולרוב מתנגדת לישיבה עם כל ממשלה באשר היא.

==היסטוריה==
הרשימה התמודדה בבחירות לכנסת השש עשרה, וזכתה בשלושה מושבים. בבחירות לכנסת השבע עשרה התמודדה חד"ש באופן עצמאי, ואילו תע"ל התמודדה במסגרת רשימת רע"מ-תע"ל.

בכנסת העשרים היו המפלגות חלק מסיעת הרשימה המשותפת. לקראת הבחירות לכנסת העשרים ואחת, התפלגה תע"ל מהסיעה, ולבסוף התאחדו חד"ש ותע"ל פעם נוספת. בראש הרשימה הוצב יו"ר חד"ש איימן עודה, ובמקום השני יו"ר תע"ל אחמד טיבי. הנהגת הרשימה תהיה משותפת. ב-6 במרץ 2019 החליטה ועדת הבחירות המרכזית לכנסת העשרים ואחת לפסול את מועמד הרשימה עופר כסיף, בניגוד לעמדת היועץ המשפטי לממשלה. בית המשפט העליון ביטל את הפסילה.
לוגו חד״ש-תע״ל בבחירות 2019

בבחירות לכנסת העשרים ואחת זכתה הרשימה ב-193,442 קולות, שהם 6 מושבים בכנסת. לבחירות הבאות חזרו 2 המפלגות לרשימה המשותפת.

לקראת הבחירות לכנסת העשרים וחמש התפרקה שוב הרשימה המשותפת, כאשר בל"ד החליטה להגיש רשימה נפרדת מהמפלגות האחרות החברות ברשימה המשותפת ולכן חד"ש ותע"ל הגיעו להסכם ריצה משותפת, כאשר במקום הראשון יו"ר חד"ש איימן עודה, ובמקום השני יו"ר תע"ל אחמד טיבי. 
לוגו חד"ש-תע"ל בערבית בבחירות 2022

==חברי כנסת==
{| class="wikitable"
|+
!כנסת
!מושבים
!חברי כנסת
|-
|הכנסת ה–16 (2003)
|3
|חד"ש: מוחמד ברכה, עיסאם מח'ול
תע"ל: אחמד טיבי
|-
|הכנסת ה–21 (2019)
|6
|חד"ש: איימן עודה, עאידה תומא סלימאן, עופר כסיף, יוסף ג'בארין
תע"ל: אחמד טיבי, אוסאמה סעדי 
|-
|הכנסת ה-25 (2022)
|5
|חד"ש: איימן עודה, עאידה תומא סלימאן, עופר כסיף, יוסף עטאונה
תע"ל: אחמד טיבי 
|}
<gallery>
קובץ:Ayman Odeh 2021.png|alt=איימן עודה, יו"ר חד"ש שעמד בראש הרשימה לבחירות לכנסת ה-21|איימן עודה, יו"ר חד"ש
קובץ:Ahmad_Tibi_2021.png|alt=אחמד טיבי, יו"ר תע"ל שהוצב במקום השני ברשימה לבחירות לכנסת ה-21|אחמד טיבי, יו"ר תע"ל
</gallery>

==קישורים חיצוניים==

* [https://jabha-amc.com/ חד"ש–תע"ל], האתר הרשמי
* [http://www.knesset.gov.il/faction/heb/FactionPage.asp?PG=125 חד"ש-תע"ל], באתר הכנסת

==ביאורים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סיעות בכנסת
קטגוריה:מפלגות ערביות בישראל
ברד ליף

בראד ליף (באנגלית: Brad Leaf; נולד ב-17 במאי 1960) הוא כדורסלן-עבר אמריקאי שהתאזרח בישראל, ואף היה בנבחרת ישראל בכדורסל. גובהו 1.95 מטר והוא שיחק בשתי עמדות הגארד (קלע ורכז), ולעיתים אף כסמול פורוורד.

== חייו ==
בילדותו הוא היה שחקן בייסבול. לאחר מכן, תחת השפעת אמו, שינה את מקצועו לכדורסל. בגיל 17 התגייר כדי להתחתן עם חברתו היהודייה, אך החתונה לא יצאה לפועל לבסוף.

ליף, בוגר אוניברסיטת אוונסוויל שבאינדיאנה, נבחר בסיבוב השביעי. בדראפט ה-NBA ב-1982 על ידי אינדיאנה פייסרס, אבל לא התקבל לקבוצה. במקום זאת הגיע בקיץ 1982 כעולה חדש (תקן "מתאזרח") להפועל גליל עליון, אותה אימן אז פיני גרשון.

ליף שיחק 13 עונות במדי הפועל גליל עליון והיה קפטן הקבוצה. הוא רשם עם הקבוצה שתי זכיות בגביע המדינה תחת הדרכתו של מולי קצורין, בעונות 1987/1988 ו-1991/1992, ובאליפות בעונת 1992/93 תחת הדרכתו של פיני גרשון, אחרי ניצחון בחצי הגמר על מכבי תל אביב ובגמר על הפועל תל אביב. 

הוא שיחק במדי הנבחרת הלאומית של ישראל בשנים 1993-1995, במסגרת טורניר המוקדמות וטורניר הגמר של אליפות אירופה 1995, בהדרכת המאמן צביקה שרף.

לקראת עונת 1995/1996 עבר לקבוצת מכבי תל אביב והיה שותף בזכייה בשלוש אליפויות במדי הקבוצה. בסוף עונת 1997/1998 פרש מכדורסל. בעונת 1998/1999 שימש כעוזר מאמן מכבי תל אביב (תחת יורם חרוש, שהוחלף בנובמבר 1998 על ידי פיני גרשון), ולאחריה חזר לארצות הברית עם אשתו ושני ילדיו, שנולדו בישראל. הוא השתקע בסן דייגו והחל לעבוד כקבלן בניין וכמאמן כדורסל בבתי ספר תיכוניים.

ליף לא ניחן ביכולות אתלטיות, אך פיצה על כך באמצעות חכמת משחק יוצאת דופן, ויכולת קליעה טובה.

באפריל 2015 הצטרף בנו, טי-ג'יי, לנבחרת הנוער של ישראל.

==קישורים חיצוניים==

* [https://basket.co.il/all-time-players.asp?PlayerId=10011 פרופיל שחקן], אתר המנהלת
* 
* 
* 
* גידי ליפקין, [http://tam.co.il/9_2_2001/sport1.htm ותודה לפיני גרשון, שבזכותו אני קבלן], עיתון תל אביב, 9 בפברואר 2001

== הערות שוליים ==

קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:כדורסלני נבחרת ישראל
קטגוריה:כדורסלני הפועל גליל עליון
קטגוריה:כדורסלני מכבי תל אביב
קטגוריה:גרים
קטגוריה:בחירות דראפט של אינדיאנה פייסרס
קטגוריה:בוגרי אוניברסיטת אוונסוויל
קטגוריה:כדורסלני אוניברסיטאות ומכללות בארצות הברית
קטגוריה:ישראלים שנולדו ב-1960
הירש לקרט

הירש לֶקֶרט (בכתיב יידי: לעקערט, ברוסית: Гирш Лекерт; 1879? – 10 ביוני 1902) היה מהפכן וחבר ארגון "הבונד". הועלה לגרדום אחרי התנקשות כושלת בגוברנטור של וילנה.

==ביוגרפיה==
הירש לקרט נולד בעיירה אנישוק (Onuškis), מחוז טרקאי. היה חבר בתנועת "הבונד" בווילנה, שהוקמה בסוף המאה ה-19 והתחזקה מאוד בראשית המאה ה-20 ברחוב היהודי בעיר, ומנתה אז שמונים אלף יהודים. האימפריה הרוסית זועזעה אז תכופות ממעשי טרור של כנופיות סוציאליסטיות ואנרכיסטיות שונות, שקראו למהפכה והפלת המונרכיה. השלטון מינה מושל כללי חדש לגוברניה של פלך וילנה – ויקטור פון ואהל , בן למשפחת אצולה גרמנית-בלטית. פון ואהל קנה את המוניטין שלו בדיכוי מרד ינואר 1863 בפולין הקונגרסאית, וכליברל שקצב מזון במחירי הפסד לעניים במהלך הרעב של 1891. 

בהפגנת ענק של האחד במאי 1902 פרצו פרשיו הקוזקים של פון-ואהל אל תוך המפגינים, והצליפו בהמון בשוטים לחים. שמונה עשר איש, ממנהיגי ההפגנה, נעצרו בידי חייליו של פון ואהל ונענשו. העצורים הופשטו עירומים, הונחו על ספסלי עץ והצליפו בהם בשוטים הלחים עד עילפון. "הבונד" החליט לרצוח את פון ואהל בנקמה על ההשפלה. חבורה של בונדאים צעירים מרדו בהנהגה הרשמית, שקראה שלא לנקוט בצעדי טרור, והחליטו להתנקש בו ללא שהות. הירש לקרט, סנדלר מווילנה, התנדב להיות הרוצח. הוא הצטייד באקדח וארב למושל ביציאתו מהצגת הקרקס, אז ירה בו לקרט שתי יריות. פון ואהל נפצע קשה אך שרד; הוא חי עד 1915.

הירש לקרט נתפס על ידי המשטרה, עונה ונחקר, נשפט ונידון למוות. הוא נתלה בפומבי בווילנה. מאותה שעה הפך הירש לקרט הצעיר לאגדה: צעירים יהודים רבים במזרח אירופה העריצו את מעשהו. הוא היה גם לסמל קומוניסטי: ב-1927 הופק לזכרו סרט סובייטי בשם "הוד מעלתו" (Его превосходительство), בכיכוב יולי אונטרשלאק (השחקן שגילם את פון ואהל גילם גם את תפקיד רב העיר, בהדגשת הריאקציונריות המשותפת). משוררים כמו אברהם ליסין כתבו עליו שירים; אחרים, כמו אורי צבי גרינברג, הזכירו אותו כסמל למרד יהודי ([https://web.archive.org/web/20080628044612/http://www.uri-zvi-greenberg.org/poems_shira_leumit1.htm "אני שונא את שלום הנכנעים"]); מחזאים כמו ה. לייוויק כתבו עליו מחזות ("הירש לקרט: פואמה דרמטית"), והוא הפך לסמל ליהודי המתמרד, שאינו משלים עם גורל ההשפלה המיועד לו. דמותו של הירש לקרט הקרינה עד לפרטיזנים היהודים ביערות ליטא ובלארוס במלחמת העולם השנייה בעת השואה.

מנחם בגין הושפע מפרשת לקרט כשקיבל את ההחלטה בליל ההלקאות לפעול בנחישות נגד השלטונות הבריטיים כדי שיפסיקו להשית עונש משפיל כזה על אנשי אצ"ל. בתל אביב נקרא על שמו רחוב.

==ראו גם==
* פנחס דשבסקי
* שלום שוורצבארד
* הרשל גרינשפן

==קישורים חיצוניים==

* , (בתחתית הדף)
* 
* [https://eleven.co.il/article/12409 הירש לקרט], באנציקלופדיה יהודית קצרה בלשון הרוסית 
* [http://www.rulex.ru/rpg/portraits/23/23222.htm דיוקנו של הירש לקרט] 
* אליהו (עלקע) יאָנעס, [http://www.lebnsfragn.com/bin/articles.cgi?ID=192 הירש לעקערט], "לעבנס־פֿראַגן", מאי-יוני 2007 
* [http://www.minsk-old-new.com/minsk-2715.htm תצלום האנדרטה לזכרו] בכיכר החירות במינסק, ועליה פסל חזה של לקרט מעשה ידי האמן היהודי-בלארוסי אברהם בראזר (Абрам Маркович Бразер)
* 
* 

==הערות שוליים==

קטגוריה:יהודים ליטאים
קטגוריה:ליטא: היסטוריה
קטגוריה:מהפכנים
קטגוריה:מתנקשים פוליטיים יהודים
קטגוריה:מתנקשים פוליטיים רוסים
קטגוריה:תולדות עם ישראל: אישים
קטגוריה:יהודים שהוצאו להורג
קטגוריה:אישים שהוצאו להורג ברוסיה וברית המועצות
קטגוריה:סנדלרים
קטגוריה:בונדיסטים
קטגוריה:ילידי 1879
קטגוריה:נפטרים ב-1902
ג'טיקס

ג'טיקס (באנגלית: Jetix) היה ערוץ טלוויזיה ששודר ברחבי העולם והיה בבעלות חברת וולט דיסני האמריקאית. 

ערוץ "ג'טיקס" שידר סדרות פעולה, הרפתקאות ואנימציה לילדים. 

בישראל הערוץ היה משודר באפיק 82 ב-HOT ובאפיק 45 ב-yes.

באוגוסט 2005 עלה ב-HOT ערוץ אינטראקטיבי בתשלום בשם "Jetix i", אשר הכיל משחקים ממותגים עם הדמויות מהערוץ. 

הערוץ נחל הצלחה ומאוחר יותר עלה גם ב-yes.

בשנת 2009 החליטה חברת דיסני העולמית להחליף את כל ערוצי ג'טיקס בעולם לערוץ דיסני XD (או בערוץ דיסני בארצות שלא היה קיים ערוץ דיסני לפני, כמו ישראל). ערוץ ג'טיקס האחרון שנותר בעולם היה ברוסיה, והוא הוחלף על ידי דיסני ב-10 באוגוסט 2010. במהלך השנים דיסני ישראל החזירו כמה מהסדרות שהיו בג'טיקס לערוץ דיסני כגון: טוטלי ספייס, דורימון, H2O, קיד וקאט ועוד מספר סדרות. בישראל פעל הערוץ מאמצע שנת 2005 כשהחליף את ערוץ פוקס קידס.

ב-9 בספטמבר 2009 ערוץ ג'טיקס הישראלי השלים את המיתוג החדש כמו בחלק מאירופה לערוץ דיסני (כשברוב העולם נקרא Disney XD).

== היסטוריה ==
ערוץ ג'טיקס החליף את ערוץ פוקס קידס בשנת 2002. הערוץ נסגר עקב בעיות כספיות, רייטינג נמוך ובעקבות פרישתו של חיים סבן (מנהל הערוץ פוקס קידס) מהפקת סדרות טלוויזיה.

לפני שסבן פרש מהערוץ, הוא מכר את הערוץ ב-1.7 מיליון דולר לחברת וולט דיסני, שמיתגה את הערוץ מחדש ושינתה את שמו לג'טיקס. חברת וולט דיסני הביאה סדרות למשל כמו וואן פיס ועוד.

בישראל הערוץ שודר במשך כארבע שנים, מ-2005 עד 2009. עם הגעתו של הערוץ לארץ, נהפך לאחד הערוצי הטלוויזיה האהובים והנצפים ביותר, בעיקר בקרב הילדים ובני הנוער.

כמו כן, לערוץ "ג'טיקס" הייתה גם ספרייה בעולם הילדים של HOT VOD (מאוחר יותר ב-HOT VOD Young)

וספריית הערוץ כללה מגוון תוכניות בהן: "PUCCA", "בלאגן", "בלאגן ועד אילת", "סוניק X", "גור ואוח" ועוד.

תוכניות הערוץ הופצו ע"ג קלטות DVD מבית "גלובוס יונייטד" (כגון: "בלאגן", "גור ואוח", "ין יאנג יו", "PUCCA" ועוד).

== הפקות מקור של הערוץ ==
*גור ואוח (2 עונות)
*גור ואוח - הכיתה המחורפפת
*בילי (2 עונות)
*בלאגן (סדרת אולפן של כוכבי הערוץ)
*בלאגן ועד אילת
*קומי קומי
*הניצוצות של מאור

=== סדרות מצוירות ששודרו ===
* 2001-2004: ליזי מקגווייר
* הדרדסים 
* דיג'ימון 
* 2002: אונץ' פונץ'
* 2002: ג'ים בוטן
* 2002: מדבוט
* 2003: רובוטריקים ארמדה
* 2003: חוש חש והחושחשים
* 2004: המטארו
* 2004: דורימון
* 2005: שאמן קינג
* 2005: דאיגאנדר
* 2004-2006: סוניק X
* 2006: סופר רובוט
* 2006: וואן פיס
* 2006: בידאמן
*2006-2008: גלקטיק פוטבול
*2006-2008: קים פוסיבול
*2006-2008: PUCCA
* 2007: אובן מרוץ הכוכבים הגדול
* 2007: בובובו-בו בו-בובו
* 2007: ויוטיפול ג'ו
* 2007: שאולין ווזאנג
* 2007: אגדת טרזן
* 2007-2009: אמריקן דרגון
* 2007-2009: ין יאנג יו
*2008-2009: מועדון מכסחי המפלצות
*2009: קיד וקאט
* טוטלי ספייס

==ראו גם==
* חברת וולט דיסני
* ערוץ דיסני
* ערוץ דיסני ישראל
* פוקס קידס

==קישורים חיצוניים==

* [http://web.archive.org/web/20070228133715/http://www.hot.net.il/HOT.aspx?FolderID=1178&lang=he&TreeID=2200 "PUCCA" בספריית ערוץ "ג'טיקס" ב-HOT VOD]
* 

==הערות שוליים==

*
קטגוריה:דיסני: טלוויזיה
קטגוריה:ערוצי טלוויזיה ישראליים לילדים
קטגוריה:ערוצי טלוויזיה אמריקאיים
קטגוריה:ערוצי טלוויזיה לילדים
קטגוריה:ערוצי טלוויזיה ישראליים שנסגרו
מד"ע-רע"ם

מד"ע-רע"ם הייתה רשימה משותפת למפלגות מד"ע ורע"ם שהתמודדה בבחירות לכנסת הארבע עשרה וזכתה לארבעה מנדטים. בבחירות לכנסת החמש עשרה התמזגה מד"ע עם רשימת רע"ם והתמודדה תחת שמה.

==נציגי הרשימה בכנסת==

* עבד אל-והאב דראושה
* תאופיק ח'טיב
* עבד אל-מאלכ דהאמשה
* טלב א-סאנע

==קישורים חיצוניים==
* [http://www.knesset.gov.il/faction/heb/FactionPage.asp?PG=9 מד"ע-רע"ם], באתר הכנסת
*

קטגוריה:סיעות בכנסת
קטגוריה:מפלגות ערביות בישראל
קטגוריה:מפלגות שהוקמו ב-1996
Blue Room Released

Blue Room Released הוא מותג הקלטות לונדוני שהפיק והקליט טראנס פסיכדלי בין השנים 1994 ו-2002.

== היסטוריה ==
בשנת 1994 הקים סיימון גאהארי מותג זה בעזרת תמיכה כספית מטעם חברת רמקולים בריטית. התמיכה הפיננסית הרבה בגאהארי איפשרה לו להתקדם בכיוונים חדשים וניסיוניים יותר מהגואה טראנס ה"קלאסי" של אותן שנים. רוב אמני הטראנס הפסיכדלי המפורסמים ביותר התחילו את עבודתם בשיתוף עם אולפני המותג, למשל Juno Reactor ו-The Infinity Project. בשנת 1995 יצאה הקומפליקציה הראשונה Outside The Reactor. הצלחת אלבום זה הביאה אמנים נוספים, כגון: הראל פרוצקי, Total Eclipse ,Voodoo People ו-X-Dream, לעבוד עם גאהארי.

בשנים שלאחר מכן הפיק המותג את האלבומים רבי-ההשפעה Violent Relaxation ,Bible of Dreams ,Mystic Cigarettes ו-Dragon Tales.

בשנת 2002 התפרק Blue Room Released וחדל לפעול, וב-2004 נקנו זכויותיו על ידי רוברט ט'רנז, בעל מותג ההקלטות MELT 2000, שהעביר את האולפן לדרום אפריקה.

==קישורים חיצוניים==
* 

קטגוריה:מוזיקה אלקטרונית
קטגוריה:חברות תקליטים
ישיבת שערי יושר (ירושלים)

ישיבת שערי יושר או ישיבת איילת השחר היא ישיבה חרדית-ליטאית בירושלים שנוסדה בל"ג בעומר, י"ח באייר תשמ"ב (1982) בעידודו של הרב שך, ובראשה עומד הרב משה גולדשטיין תלמיד ובוגר כולל קמניץ בירושלים. הישיבה הוקמה בשכונת כרם אברהם בסמטת רחוב מרדכי צבי אילן בסמיכות לתלמוד תורה אהבת תורה המסורה ובסמיכות לרחוב תחכמוני, מיקום הישיבה נמצא היום ברחוב קצנלנבוגן בשכונת הר נוף.

==ישיבה לחוזרים בתשובה ולנושרים (1982 - 2011)==
הישיבה הוקמה בשם ישיבת "שערי יושר", כישיבה לחוזרים בתשובה ולחרדים שעזבו את הדרך החרדית. עם הזמן החלה הישיבה להתמקד בבחורים נושרים שלא התאימו למסגרת ישיבתית רגילה, והיא נחשבת חלוצת הישיבות לנושרים.

בשנת 1998 הצטרף לצוות הישיבה הרב ברוך צבי גרינבוים, אך כעבור ארבע שנים עזב את הישיבה ופתח בסמוך ישיבה חדשה - ישיבת דרך השם.

כמה מתלמידי הישיבה עסקו בתחום המוזיקה חסידית, ובין השאר השתתפו בהפקת האלבום "קומזיץ" של מרדכי בן-דוד. כמו כן הפיקה הישיבה מספר אלבומים באופן עצמאי.

==ישיבה רגילה (החל מ-2011)==
באוגוסט 2011 הודיעה הנהלת הישיבה כי היא משנה את מגמתה של הישיבה ומעתה תהיה הישיבה מיועדת לבחורי ישיבה "רגילים" המתקשים ללמוד בישיבות הרגילות, ולא לבחורים נושרים. בעקבות זאת הוצאה מן הישיבה קבוצת תלמידים שלא התאימו לאופי המיועד.

בדצמבר 2017 שינה ראש הישיבה את שמה של הישיבה ל"איילת השחר" על שם ספרו של הרב שטיינמן שהלך לעולמו באותה תקופה.

==קישורים חיצוניים==
* 

==הערות שוליים==

שערי יושר
שערי יושר
שערי יושר (ירושלים)
שערי יושר (ירושלים)
פרנסיס ויליאם אסטון

פרנסיס ויליאם אסטון (באנגלית: Francis William Aston; 1 בספטמבר 1877 – 20 בנובמבר 1945) היה פיזיקאי וכימאי בריטי יליד ברמינגהאם, חתן פרס נובל לכימיה לשנת 1922, "על גילוי איזוטופים של יסודות לא-רדיואקטיביים רבים בעזרת ספקטרוגרף המסה שלו, ועל הצגת כלל המספר השלם".

בשנת 1903 זכה במלגה לאוניברסיטת בירמינגהם, שם הובילו אותו מחקריו בשפופרות התפרקות חשמלית לגילוי התופעה הידועה בשם "החלל השחור של אסטון". ב-1909 עבר למעבדת קוונדיש בקיימברידג', בעקבות הזמנתו של ג'יי ג'יי תומסון, ועסק בזיהוי האיזוטופים של היסוד ניאון. כשחזר למחקריו אלה לאחר מלחמת העולם הראשונה, השתמש בשיטה של מיקוד אלקטרומגנטי כדי להמציא את ספקטרומטר המסות. בעזרת המצאתו זו הצליח לזהות במהירות 212 מתוך 287 האיזוטופים הקיימים בטבע.

עבודתו בתחום האיזוטופים הובילה אותו לניסוח "כלל המספר השלם", לפיו - "כאשר מסת איזוטופ החמצן מוגדרת [כמספר שלם], המסות של כל שאר האיזוטופים יהיו בקירוב טוב מאוד מספרים שלמים". כלל זה סייע רבות לפיתוח תחום האנרגיה הגרעינית.

אסטון נפטר בשנת 1945, בגיל 68, בקיימברידג' שבבריטניה.

==קישורים חיצוניים==

* 
* 

קטגוריה:זוכי פרס נובל לכימיה
קטגוריה:זוכי פרס נובל אנגלים
קטגוריה:כימאים אנגלים
קטגוריה:פיזיקאים אנגלים
קטגוריה:סגל אוניברסיטת קיימברידג'
קטגוריה:זוכי המדליה המלכותית
קטגוריה:עמיתי החברה המלכותית
קטגוריה:זוכי מדליית יוז
קטגוריה:בוגרי אוניברסיטת ברמינגהאם
קטגוריה:בריטים שנולדו ב-1877
קטגוריה:בריטים שנפטרו ב-1945
קטגוריה:זוכי מדליית ג'ון סקוט
היינריך חיים שיפר

היינריך חיים שיפר (1906 – פברואר 2006) היה נגן טרומבון ישראלי, ממייסדי התזמורת הפילהרמונית הישראלית.

היינריך שיפר נולד בברלין, שם למד באקדמיה למוזיקה. הוא למד נגינה בכינור ובפסנתר, אך נטה במיוחד לטרומבון. בתקופת לימודיו ניגן לפרנסתו בסרטי ראינוע, כליווי לסרטים אילמים. הוא ניגן גם בהרכבי ג'אז שונים והופיע במקומות שונים באירופה.

אחרי עליית הנאצים בשנת 1933 שקל לאן לפנות, ואז, בשנת 1936, שמע כי הכנר ברוניסלב הוברמן עומד להקים תזמורת בארץ ישראל ומחפש נגנים לאייש אותה. שיפר התקבל לתזמורת כנגן טרומבון ראשון, עלה ארצה והתיישב בתל אביב.

במשך שנותיו בתזמורת הפילהרמונית מילא תפקידים שונים בניהולה, נוסף לתפקידו כנגן טרומבון ראשון וגם אחרי פרישתו המשיך לעבוד בהתנדבות בארכיון התזמורת.

היינריך שיפר מת בתל אביב בפברואר 2006.

== קישורים חיצוניים ==

* 

קטגוריה:מוזיקאים ישראלים
קטגוריה:מוזיקאים יהודים
קטגוריה:נגני כלי נשיפה ממתכת
קטגוריה:נגנים בתזמורת הפילהרמונית הישראלית
קטגוריה:ישראלים שנולדו ב-1906
קטגוריה:ישראלים שנפטרו ב-2006
הר הנגב

מבט אל ראש אלות בהר הנגב הגבוה, עם פריחת [[צבעוני המדבר, ומרבד של בן-שלח מנוצה על המדרון.|250x250 פיקסלים]]
הר הנגב הוא אזור הררי בנגב. שיא גובהו 1,037 מטרים בהר רמון, הפסגה הגבוהה ביותר בדרום מדינת ישראל. מבחינה גאולוגית מורכב הר הנגב מסדרה של שישה קמרים הפרוסים מצפון-מזרח לדרום מערב. באזור נמצאת העיירה מצפה רמון, בגובה 850 מטרים מעל פני הים.

האקלים ששורר שם הוא חם ביום וקר מאוד בלילה (הטמפרטורות יורדות בו בחורף לעיתים קרובות אל מתחת ל-0 מעלות צלזיוס) ויבש (ממוצע המשקעים הוא 86 מילימטרים לשנה). שלג יורד בו כפעם בשנה ולעיתים אף יותר. 

באזור אין נחלי איתן; נחלי האכזב הבולטים שם הם נחל צין (השני בגודלו בנחלי האכזב בארץ, שנשפך אל ים המלח), נחל רמון (המנקז את מכתש רמון ונשפך לנחל נקרות), ונחל נקרות (שנשפך לנחל הערבה). מקו פרשת המים של הר הנגב מנקזים מספר נחלים: נחל צין ונחל נקרות מנקזים את עברו המזרחי של קו פרשת המים אל דרום ים המלח והערבה, ונחל הבשור את עברו המערבי של קו פרשת המים אל הים התיכון דרך עזה.

==הרים בהר הנגב לפי גובהם מעל פני הים ==
* הר אלדד - 652 מטרים.
* הר חספס - 715 מטרים.
* הר מיכאל - 737 מטרים.
* הר חסון - 765 מטרים.
* הר גבריאל - 776 מטרים.
* הר דלעת - 781 מטרים.
* הר עקרב - 835 מטרים.
* הר כרכום - 842 מטרים.
* הר נפחה - 846 מטרים.
* הר עיירים - 860 מטרים.
* הר אריכא - 863 מטרים.
* הר בתור - 896 מטרים.
* הר חמת - 918 מטרים.
* הר המערה - 922 מטרים.
*הר גזרון - 926 מטרים.
* הר עריף - 956 מטרים.
* הר שגיא - 996 מטרים.
* הר לוץ - רכס בגבהים 910–1,018 מטרים.
* הר רומם - 1,006 מטרים.
* הר חריף - 1,012 מטרים.
* הר רמון - 1,037 מטרים.

== שמורת הר הנגב ==

שמורת הר הנגב היא שמורת טבע מוכרזת בנגב המהווה את שמורת הטבע הגדולה בישראל, כששטחה הוא 1,094,918 דונם. השמורה הוכרזה ב-21 בספטמבר 1989, ועברה מספר הרחבות מאז.

==לקריאה נוספת==
*טבע וארץ, כרך יח, חוברת 3- 1976 - גיליון מוקדש להר הנגב
* דני רבינוביץ, שמירת טבע בהר הנגב, החברה להגנת הטבע, תש"מ 1979

==קישורים חיצוניים==

* [https://www.parks.org.il/reserve-park/%D7%A9%D7%9E%D7%95%D7%A8%D7%AA-%D7%98%D7%91%D7%A2-%D7%94%D7%A8-%D7%94%D7%A0%D7%92%D7%91/ שמורת טבע הר הנגב], באתר רשות הטבע והגנים

==הערות שוליים==

הנגב
*
קטגוריה:ארץ ישראל: אזורים
קטגוריה:ישראל: רכסי הרים
קטגוריה:כביש 10
קריאת מערכת

קריאת מערכת (באנגלית: system call) היא בקשה שמבצעת תוכנת מחשב מליבת מערכת ההפעלה (באנגלית: kernel) כדי לבצע פעולה שהיא אינה יכולה לבצע בעצמה. קריאות מערכת הן האחראיות על החיבור שבין המשתמש לליבת המערכת, ובכך מאבזרת את המשתמש ונותנת לו שימוש מרבי בפונקציונליות שהיא מציעה. הדבר כולל בין היתר יכולת קבלת גישה לרכיבי חומרה (למשל קריאת קובץ מהדיסק הקשיח), ליצירת תהליך חדש, להעברת מידע בין תהליכים ועוד<ref name=":0"></ref>.

==הצורך בקריאות מערכת==
כל תהליך הוא בעל רמת הרשאה שמאפשרת להפעיל פקודות מסט הפקודות של המעבד ולכל פקודה בסט הפקודות יש רמת הרשאה הנדרשת על מנת להפעילה. רמות הרשאה אלו נקראות rings. במעבדים בעלי ארכיטקטורת IA-32 למשל, ישנן 4 הרשאות, מ-0 עד 3, כאשר ring 0 היא הרשאה שמאפשרת ביצוע של כל הפקודות ו-ring 3 היא רמת ההרשאה המוגבלת ביותר<ref></ref>. מערכת ההפעלה רצה ב-ring 0 ומקבלת גישה לכל הפקודות שהמעבד מספק. כאשר תהליך שרץ תחת מערכת ההפעלה מעוניין להריץ פקודה שאין לו הרשאה לבצעה, עליו לפנות למערכת ההפעלה בבקשה שתבצע עבורו את השירות. הקריאות האפשריות, כמו גם הפרמטרים אותם יש להעביר נקבעים ב-API של מערכת ההפעלה.

==אופן הפעולה==
לרוב המוחלט, קריאת מערכת תשלחנה מטבעות שמעל טבעת המערכת (מעל ring 0) משום שזה לא מוסיף פונקציונליות, ורוב מערכות ההפעלה אף לא מאפשרות זאת. עם זאת, ישנן כמה מערכות אשר מאפשרות שליחת קריאות גם דרך תהליכים השייכים ל - ring 0.

תהליך מבצע קריאת מערכת באמצעות הרצת פקודה מסט הפקודות של המעבד שגורמת ליצירת פסיקה. הפסיקה מפסיקה את הרצת התהליך ומתחילה להריץ קוד של מערכת ההפעלה שתפקידו לטפל בקריאות מערכת<ref name=":0" />. במקרה שהתהליך מנסה להריץ בעצמו פקודה שאין לו הרשאה להריצה, המעבד יזהה זאת ויודיע למערכת ההפעלה על ידי יצירת פסיקה שמפעילה שגרה של מערכת הפעלה שמטפלת בכך.

== הערות שוליים ==

קטגוריה:תכנות
קטגוריה:מערכת הפעלה
מסע מחקר לנהר המערבי

מסע מחקר לנהר המערבי (באנגלית: Western River Expedition או בקיצור (WRE)) הוא מתקן שתוכנן להיבנות בממלכת הקסם שבדיסניוורלד בפלורידה.
המתקן תוכנן עבור ארץ המערב הפרוע שבממלכת הקסם, במקום בו נמצא כיום מתקן "שודדי הקאריביים". המתקן תוכנן על ידי המדמיין - מתכנן (imagineer) מרק דייוויס. 

המתקן היה אמור להיבנות בתוך הר מלאכותי. המבקרים היו מפליגים ראשית במעלה מפל מים גדול ולכן מכן פוגשים את ה"מספר" במתקן - ינשוף בשם הוט גיבסון, ובהמשך רואים שוד בנק, אינדיאנים רוקדים ריקוד גשם, כלבי ערבה וביזונים, באר וסאלון הכולל נערות סאלון, בארמן, וכמה בוקרים, ולבסוף נופלים במורד מפל.

אם אטרקציה מתוכננת זו הייתה נבנית, היא הייתה היקרה והמורכבת ביותר מבין כל מתקני דיסני (וזו גם הסיבה שלא נבנתה). כמו כן על ההר המלאכותי צריכה הייתה להיות רכבת הרים (רכבת הר הרעם הגדול) וכן כפר אינדיאני ומקום שבו רוכבים על חמורים.

כוונת מתכנני ממלכת הקסם הייתה להקים במקום, במקום שודדי הקאריביים אטרקציה שתפנה למערב ארצות הברית, כשם ששודדי הקאריביים המצוי בפלורידה נראה אקזוטי לתושבי קליפורניה הרחוקה בה ממוקמת האטרקציה. בשל לחץ ציבורי הוחלט להקים במקום את אותה אטרקציה, ולאחר מכן נזנחה הכוונה להקים את "מסע המחקר לנהר המערבי" אולם אלמנטים של מתקן מתוכנן זה הפכו לחלק מ"רכבת הר הרעם הגדול" ו"הר הרסס".
 
==קישורים חיצוניים==

*[https://web.archive.org/web/20060218071150/http://home.cfl.rr.com/omniluxe/wre.htm מסע מחקר לנהר המערבי]

קטגוריה:דיסני: פארקי שעשועים
קטגוריה:דיסניוורלד
מצגת

מרצה רחוב ב[[קובנט גרדן עורך מצגת בעזרת לוח העומד לצדו]]

מצגת, או בלועזית פרזנטציה, היא הצגה של נושא מסוים על ידי מציג לקהל צופים.

לעיתים קרובות המושג "מצגת" משמש לא רק לתיאור אופן העברת המידע מול קהל, אלא גם לתיאור האמצעי הטכני המשמש למטרה זו. בדרך כלל מדובר בקובץ המכיל אוסף שקפים, הנוצר באמצעות תוכנת מצגות. יש מצגות המוצגות על ידי דפים, לוחות ועוד.

==שימושים==
מצגת כאמצעי להצגת מידע במהלך הרצאה.

המצגת יכולה לשמש כאמצעי להצגת מידע על ידי שילוב של טקסט, תצלומים וציורים, הנפשה וצלילים במבנה של שקפים מתחלפים.

השימוש במצגות נפוץ לצרכים שונים כגון: E-learning, הרצאות, הדרכות, דיונים, פעילויות שיווק ופעילויות תרבות.

==אופן הכנת המצגת==
דיון המלווה במצגת.

המצגת היא כלי אחד מבין שלל האפשרויות להצגת מידע. כדי לפתח יכולת בחירה מושכלת מתי לעשות בכלי זה שימוש ובאיזה אופן, יש חשיבות בהכרתו, על יתרונותיו ומגבלותיו. אחד הכישורים החשובים ליצירת מצגת הוא אוריינות דיגיטלית.

הכללים החשובים בהכנת מצגת:
*התאמה של המצגת למציג ולקהל היעד, בהתאם למטרת ההצגה.
*השקעה בתוכן המצגת כך שיהיה מעניין ותמציתי ויעמוד ביעד הזמן המוקצב ולא בפעלולים, אפקטים מרהיבים ומורכבים והנפשות ("פירוטכניקה").

לעיתים קרובות קורה שמצגת השקפים, האמורה לשמש כאמצעי עזר למציג - הופכת למטרה. במקום להשקיע בשיפור תוכן המצגת לשם השגת מטרת ההצגה תוך העברת המסר/המידע בצורה הטובה ביותר, מושקעים זמן רב וכסף רב ב"פירוטכניקה" של המצגת. יותר ויותר גוברת הדעה שהגולם קם על יוצרו, כלומר הכלי שנועד להקל ולהנגיש את הצגת המידע הפך להיות העיקר ובמקרים מסוימים אף לפגוע במטרה שלשמה נועד.

במקרים רבים בולט לעין השימוש שנעשה במצגת על מנת להציג ולהבליט את כישוריו ובקיאותו בחומר של המציג, במקום להציג נושא תוך העברת מסר או מידע לקהל הצופים.
לצד זאת, במקרים אחרים, דווקא שימוש בהמחשה ויזואלית מורכבת עשוי לסייע בהעברת מסרים מורכבים בייחוד שמדובר בתהליכים הקשים לתיאור מילולי. כך לדוגמה: המחשה של אופן פעילות תוכנות מחשב או מערכות סגורות על ידי תיאור ויזואלי של תהליך פעולתן (ה-flow) עשוי להקל על המציג להעביר את המסר ועל הקהל להבינו.

==היבטים טכניים==
בעבר, הקרנת שקפים במצגות נעשה באמצעים כגון מטול שקפים ("ויוגרף"), מקרן שקופיות ומטול תמונות. התפתחות המחשב האישי וטכנולוגיות נוספות במהלך שנות התשעים של המאה ה-20, הביאו למעבר למצגות ממוחשבות, באמצעות תוכנת מצגות ומקרני LCD ('ברקו') המחוברים ישירות למחשב, למכשיר הווידאו או ל-DVD. בנוסף להקרנת שקפים סטטיים, מתאפשרת הקרנת מולטימדיה.

המעבר לשימוש בטכנולוגיות החדשות הביא לשני שיפורים משמעותיים:
#היכולת לעדכן את תוכן ההצגה בצורה פשוטה ומהירה יותר, באמצעות תוכנות מחשב נפוצות.
#היכולת לשלב בהצגה ממד דינמי וממד שמע (Audio) באמצעות סרטים, אנימציה וכו'.

===תוכנות ליצירת מצגות===
התוכנה הנפוצה ביותר נכון לשנת 2012 ליצירת מצגות היא PowerPoint של חברת מיקרוסופט. תוכנות שבהן משתמשים פחות תוכנת המצגות שבחבילת Google Docs של גוגל, ותוכנת Keynote של אפל וכן תוכנות אנימציה כמו מקרומדיה פלאש, תוכנות עיבוד תמונה כמו אדובי פוטושופ ותוכנות עריכת סרטים כמו (Premier (Adobe או (MediaStudio (Ulead. גם בלטך ניתן ליצור מצגות (באמצעות Beamer), הנשמרות כקובץ PDF. מצגות אלה שמות דגש יותר על שילוב נוח של נוסחאות ומשוואות מתמטיות ופחות על אנימציות. השימוש בלטך להכנת מצגות נפוץ בעיקר באקדמיה, בתחומי המתמטיקה, מדעי המחשב, הפיזיקה וההנדסה.

== ראו גם ==
* מצגת שקפים
* אוריינות מדיה

==קישורים חיצוניים==

== הערות שוליים ==

*
לביב חוסיין אבו רוכן

לביב חוסיין אבו רוכן (בערבית: لبيب حسين أبو ركن, תעתיק מדויק: לביב חסין אבו רכן) (1 בינואר 1911 - 20 בנובמבר 1989), יליד הכפר עספיא, היה פוליטיקאי דרוזי-ישראלי, חבר הכנסת, ראש מועצה מקומית עספיא, וקאדי בבית הדין הדרוזי בישראל. משפחתו הייתה אחת המשפחות הגדולות והמכובדות בכפר ובעדה.

== קשרים עם נציגי היישוב היהודי בתחילת שנות השלושים ==
משפחתו של אבו רוכן הייתה מעורבת החל מראשית שנות ה-30 בכינון הקשרים בין העדה הדרוזית לבין היישוב היהודי. במסגרת זו, עמדו בקשר בעיקר עם אבא חושי.

במהלך המרד הערבי הגדול (1936–1939) פעל אבו רוכן רבות למניעת השתתפותם של הדרוזים במרד. מאמצים אלו הובילו לבסוף לסכסוך בין משפחת אבו רוכן לבין התומכים במרד. במסגרת מאמציו היה אבו רוכן מעורב בהתכתבויות, והוביל משלחות למנהיגי הדרוזים בלבנון וסוריה.

== במלחמת העצמאות ולאחר קום המדינה ==

במהלך המלחמה פעל אבו רוכן לגיוס צעירים דרוזים מעספיא ליחידת מיעוטים חדשה של צה"ל.

לאחר קום המדינה פעל להקמת קואופרטיבים בכפרים הדרוזים והערביים והיה ממקימי חברת "בוסתן" לשיווק ירקות. 

בין השנים 1950–1959 כיהן כראש המועצה המקומית עספיא, ובשנת 1959 נבחר לכנסת ה-4 מטעם סיעת שיתוף ואחווה, במסגרתה כיהן בוועדת הפנים ואיכות הסביבה.

בשנת 1957 הכיר לראשונה שר הדתות במעמדם הנפרד של הדרוזים כעדה דתית עצמאית, ובשנת 1963, לאחר תהליך חקיקה ממושך, הושבעו שלושה שייח'ים, ובהם אבו רוכן, להיות קאדים מד'הב בערכאה ראשונה.

בשנת 1980 התמנה קאדי בבית הדין הדרוזי לערעורים.

==לקריאה נוספת==

* פלאח, סלמן. (2000), הדרוזים במזרח-התיכון, תל אביב: משרד הביטחון.

== קישורים חיצוניים ==
* 
* ליאת יצחק, [http://www.e-mago.co.il/e-magazine/druze.html דרוזים בישראל], באתר E-mago
* אורי שטנדל, [http://lib.cet.ac.il/Pages/item.asp?item=5261 הדרוזים], בספרייה הווירטואלית של מט"ח

קטגוריה:חברי הכנסת מטעם שיתוף ואחווה
קטגוריה:ראשי מועצת עספיא
קטגוריה:חברי הכנסת הרביעית
קטגוריה:חברי כנסת דרוזים
קטגוריה:פוליטיקאים דרוזים ישראלים
קטגוריה:ישראלים שנולדו ב-1911
קטגוריה:ישראלים שנפטרו ב-1989
קטגוריה:חברי הכנסת: אנשי דת
קטגוריה:אנשי דת דרוזים ישראלים
הכל או כלום

הכל או כלום הוא אלבום הסולו הראשון של ברי סחרוף, לאחר כעשור בו הוציא אלבומים במסגרת הלהקות מינימל קומפקט ופוריין אפייר, וכחלק מהצמד פורטיסחרוף. האלבום יצא לאור בשנת 1991.

סחרוף הלחין את רוב שירי האלבום, ועיבד אותם יחד עם אורי ברק ודני מקוב. רבים משירי האלבום הפכו ללהיטים, ובהם "לחץ", "אמונה עיוורת" ו"חלליות". כמו כן כלולה באלבום גרסתו של סחרוף לשיר "האיש שבקיר", שאותו שר במקור שמשון בר-נוי, ושני שירים אינסטרומנטליים בלחנו של סחרוף, "חתולים" ו"הכל או כלום".

==רשימת שירים==

==שותפים באלבום==
* ברי סחרוף גיטרות, לחנים, עיבודים, הפקה מוזיקלית ושירה
* רמי פורטיס - שירה, גיטרה
* אמיר גבירצמן - כלי נשיפה
* גיל סמטנה - גיטרה בס, קונטרבס
* דני מקוב - תופים, עיבודים
* רונן שפירא - פסנתר
* אורי ברק - עיבודים נוספים
* יובל שפריר - כלי הקשה, תכנות תופים
* נועה דותן, קרן דרומי, מאיה אגסי, מלכה שפיגל, הדר לוי - קולות רקע
* ניצן זעירא - מפיק בפועל
* ולדימיר לאנדה, בנימין קולודני - ויולות
* מויסי גלפנד - כינור

==קישורים חיצוניים==

* [http://music.berry.co.il האזנה לאלבום באתר הרשמי של ברי סחרוף]
* 
* 

קטגוריה:אלבומי ברי סחרוף
קטגוריה:אלבומי חברת נענע דיסק
קטגוריה:אלבומים שהופקו על ידי ניצן זעירא
קטגוריה:אלבומי זהב בישראל
קטגוריה:אלבומים בעברית
קטגוריה:אלבומי רוק ישראליים
בוריס קלצקין

בּוֹרִיס ארקַאדיֶיוויץ' קְלֶצקין (בכתיב יידי: באָריס קלעצקין; 1875, וילנה – ספטמבר 1937, שם) היה מו"ל יידי, מגדולי המו"לים היידישאים שלפני השואה.

==קורות חיים==
בוריס קלצקין היה בן למשפחה יהודית אמידה, מיוחסת מאוד, שמנתה אחורנית עשרה דורות של רבנים ידועים. אביו של בוריס קטע את שושלת הרבנות, עבר למסחר יערות והתעשר. בוריס עצמו החל את פעילותו בתחום כמפיץ ספרים ביידיש, בעיקר בחוגי הפועלים והבונדיסטים, בווילנה ובערים סמוכות. בעזרת כספו של אביו הקים הוצאת ספרים קטנה ורכש בית דפוס, שבהם פרסם את הספרות הפופולרית לחסרי האמצעים.

150px
בשנת 1910 הקים קלצקין בית-הוצאה גדול בשם "ווילנער פארלאג פון ב. א. קלעצקין" (יידיש: בית ההוצאה הווילנאי של ב' א' קלצקין). בין היתר פרסם קלצקין את כתבי שלום עליכם, י"ל פרץ, ה. לייוויק, י"י זינגר, פרץ הירשביין, משה קולבק, יוסף אופטושו, דוד ברגלסון, יעקב ויגודסקי, שלום אש, חנן אילתי, רחל קורן ועוד רבים אחרים. בהוצאת ב.א. קלצקין יצא גם עיתון הילדים הראשון ביידיש, "גרינינקע ביימעלעך" (העיתון, שנקרא על שם שירו של ביאליק "בין העצים הירקרקים", יצא בקביעות משך שנים החל משנת 1914 ועד שנת 1939).

בשנת 1931 נכנס קלצקין לחובות כבדים, פשט את הרגל, ובשל השתנות תנאי השוק נסגר בית ההוצאה, ועשרות אלפי ספרים נותרו בו ללא ביקוש.

בשנת 1937 נפטר קלצקין מר נפש, עמוס חובות ומאוכזב מהקורא והקונה היהודי.

בספרייה הלאומית בירושלים מצויים מספר קטלוגים ביידיש של ההוצאה.

אלתר קציזנה, שהיה מידידיו של קלצקין, התבסס ברומן "שטאַרקע און שוואַכע" (חזקים וחלשים) על אישיותו על קלצקין בעיצוב דמותו של הגיבור ברל פודלוסקי.

==קישורים חיצוניים==
* זכריה מ' בייקר, 
* זלמן רייזען, [http://archive.org/stream/nybc200692#page/n360/mode/2up קלעצקין בּאָריס], בספרו: לעקסיקאָן פון דער ייִדישער ליטעראַטור, פּרעסע און פילאָלאָגיע, מהדורה 2, כרך ג, וילנה: ווילנער פערלאג פון ב. קלעצקין, תרפ"ט 1929, עמודות 698–703, בארכיון האינטרנט 
* אלתר קאציזנה, [http://aleph.haifa.ac.il/www/public/fulltext/chuliot/2005/000287785.pdf קווים לדמותו של בוריס ארקאדיאוויץ' קלצקין], מובא ב"חוליות" 
* [http://yiddish.forward.com/node/1430 באָריס קלעצקין]: מידע נוסף ותמונתו לצד דוד ברגלסון ושלום אש (בוברויסק, 1912), באתר פארווערטס 
* "25 יאָר ווילנער פארלאג פון ב. קלעצקין":
** 
** 
** 
** 
** 
** 
** 
* (הדפסה נוספת: )
עם מותו:
* 
* (נקרולוג)
* 
* 
* 

קטגוריה:מו"לים יהודים רוסים
קטגוריה:הוצאות ספרים ביידיש
קטגוריה:ספרות יידיש
קטגוריה:מו"לים יהודים ליטאים
קטגוריה:ילידי 1875

קטגוריה:נפטרים ב-1937
שלמה בסטומסקי

שלמה בַּסטומסקי (בכתיב יידי: באַסטאָמסקי; 1891–1941) היה סופר יידיש, אספן פולקלור, עורך, מו"ל ומחנך.

==קורות חיים==
שלמה בסטומסקי, בן למשפחת מסגר ענייה בוילנא, התייתם בילדותו. הוא למד ב"חדר" וגם בבית-ספר רוסי עממי. בשנת 1912 סיים את הסמינר למורים הידוע של וילנה, ועסק בהוראה בבתי ספר יהודיים של "מפיצי השכלה". בנוסף, בסטומסקי היה בעל יזמה חינוכית וייסד את בית הספר העממי הראשון בווילנה, שלשון ההוראה בו הייתה יידיש. בסטומסקי היה גם אספן חשוב של יודאיקה נשכחת מליטא וסביבותיה, ופרסם יצירות פולקלור יהודיות בבמות מיוחדות.

בסטומסקי החל לפרסם כבר בשנת 1910, והיה סופר פורה מאוד. הוא פרסם מאמרים בענייני חינוך, ערך כתבי עת לילדים, ובהם ה"גרינינקע ביימאלאך" (יידיש: "העצים הירקרקים"). שותפו לעבודתו זו היה פלק הלפרין. אשתו, סופרת הילדים מלכה חיימסון, שגם ניהלה את 'הגימנסיה היהודית', הייתה שותפתו ליצירה כל חייו.<ref>יוסף קרוק, תחת דגלן של שלוש מהפכות - כרך ב', תל אביב, מחברות לספרות, 1970, עמ' 403.</ref>

בסטומסקי פרסם קרוב לתשעים כרכים ביידיש, רובם ראו אור בווילנה, אך גם בקובנה, במקסיקו ובניו יורק. יצירותיו לא תורגמו לעברית.

נפטר בווילנא.

==מספריו==
*ביים קוואל: מאטעריאלן צום יידישן פאלקלאר: יידישע פאלקסלידער (געזאמלט, דערקלערט, קלאסיציפירט, קאנטראלירט און איבערגעגעבן צום דרוק מיט א פארווארט פון זאמלער ש' באסטאמסקי), וילנה: נייע יידישע פאלקסשול, 1923.
*ביים קוואל: יידישע שפריכווערטער, רעדנסארטן, סגולות זאבאבאנעס (געזאמלט און דערקלערט פון ש' באסטאמסקי; רעדאקטירט פון רייזען זלמן).
*בלימעלעך: זאמלונגען פון לידלעך און מעשהלעך, פאר קליינטשינקע, וילנה: נייע יידישע פאלקסשול, 1927.
*א מאל איז געווען: ידישע פאלקסמעשיות, וילנה: נייע יידישע פאלקסשול, 1928.

==קישורים חיצוניים==
* 'בסטומסקי, שלמה', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 124 (, תמונה 1322).
* עדינה בר-אל, [http://aleph.haifa.ac.il/www/public/fulltext/chuliot/2005/000364514.pdf שלמה באסטומסקי וקשריו עם סופרים ומשוררים]
* 

== הערות שוליים ==

קטגוריה:סופרים יהודים ליטאים
קטגוריה:סופרים כותבי יידיש
קטגוריה:עורכי עיתונים ביידיש
קטגוריה:עורכי עיתונים יהודים ליטאים
קטגוריה:פובליציסטים יהודים ליטאים
קטגוריה:מו"לים יהודים ליטאים
קטגוריה:פולקלוריסטים יהודים
קטגוריה:אנשי חינוך יהודים ליטאים
קטגוריה:יידישיזם ויידישיסטים
קטגוריה:אספנים יהודים
קטגוריה:ילידי 1891
קטגוריה:נפטרים ב-1941
איסון

איסון (יוונית: Αισων) הוא דמות במיתולוגיה היוונית מלכה של העיר יולוקוס שבתסליה (העיר וולוס ביוון) של ימינו ואביו של יאסון, מנהיג הארגונאוטים. 
== דמותו ==
אביו, קרתיאוס מייסד העיר, נשא את אחייניתו טירו לאשה לאחר שזו ילדה את פליאס ונלאוס לפוסידון. מזיווג זה נולדו שלושה ילדים ובהם איסון. קרתיאוס הוריש לו את המלוכה, אולם אחיו למחצה פליאס הדיח אותו, נישלו מכל נכסיו והחזיקו במעצר בית.

לאיסון ופולימדה אשתו נולדו יאסון ופרומאכוס. 
כאשר יאסון הפליג למסעו, פליאס, משוכנע שהוא לא ישוב, החליט להרוג את איסון. הוא איפשר לאיסון להמית עצמו בדם של פר ששחט ואשתו התאבדה אחריו. את הבן הנותר, פרומאכוס, רצח פליאס. 

סיפור אחר על סופו של איסון טוב יותר: בשובו של יאסון שכב איסון גוסס על ערש דווי ולא יצא לקבל את פני בנו החוזר ואף לא הכירו כשזה בא אליו. מדיאה המכשפה, אהובתו של יאסון, הקריבה קורבנות לרצות את אלי המוות וטיהרה את גופו של הישיש. בחרב חתכה את גרונו של הזקן ויצקה לפצע הפעור שיקוי שרקחה. כך החייתה את המלך הגוסס והחזירה לו את נעוריו. לפי עצתה, ביצעו בנותיו של פליאס מעשה דומה אלא שמדיאה טמנה להם פח: היא הותירה את גופת אביהם המבותרת מבלי להחיותו.

==קישורים חיצוניים==

קטגוריה:מסע הארגונאוטים
קו גריניץ'

קו שמואל (הקו האנכי)
קו [[לייזר מוקרן מהמצפה המלכותי של גריניץ' מסמן את קו גריניץ']]
קו גריניץ הוא המרידיאן (קו אורך) העובר בין הקוטב הצפוני לקוטב הדרומי וחוצה בדרכו את מצפה הכוכבים המלכותי של גריניץ' שברובע גריניץ' בלונדון, אנגליה. על-פי המוסכמות, קו זה ברשת הגאוגרפית הוא בעל המספר 0, וכל המרידיאנים האחרים מתייחסים אליו.

כשהוחל במדידת קווי האורך, נקבע "אורך אפס" שרירותית על ידי הקרטוגרפים והמודדים. במהלך המאה ה-19 התגבשה הסכמה לעבור לשיטה אחידה, אך נותרה מחלוקת בשאלה איזו עיר תעמוד בקו האפס: פריז או לונדון. בוועידת המרידיאן הבינלאומית (1884) הוסכם שאורך אפס יעבור בגריניץ', אך הצרפתים התנגדו להסכמה זו והמשיכו להשתמש בקו פריז, לבדם, במשך שנים רבות אחר כך.

אורך גאוגרפי מיוצג במעלות, דקות ושניות. כשמחלקים מעגל, היקפו של כדור הארץ, 360 מעלות, לעשרים וארבע – כמספר השעות ביממה, התוצאה היא שכל 15 מעלות מייצגות מרידיאן. ישנם 24 מרידיאנים כולל מרידיאן ראשי אחד, שכל אחד מהם מייצג הפרש של שעה נוספת ביחס לקו גריניץ'. כל תזוזה על פני כדור הארץ לכיוון מזרח מקו גריניץ' ב-15 מעלות על פני היקפו של כדור הארץ תגרום לתוספת של שעה בזמן ביחס לקו גריניץ'. וכן ההפך – תזוזה של 15 מעלות שלמות מערבה תביא להפחתה של שעה ביחס לקו גריניץ'.

==ראו גם==
*שעון גריניץ'
*אזור זמן
*קו התאריך הבינלאומי
*מרידיאן ראשי

==קישורים חיצוניים==

קטגוריה:קווי אורך
קטגוריה:הממלכה המאוחדת: המצאות
סעודת ליל שבת

חלות שבת]]
סעודת ליל שבת היא סעודה חגיגית הנאכלת בליל שבת, לאחר תפילת ערבית. לפי ההלכה מצווה לאכול שלוש סעודות בשבת, וזו הראשונה שבהן ולכן היא נקראת גם סעודה ראשונה.

המנהג הנפוץ הוא להתחיל את הסעודה בשירת הפיוט "שלום עליכם", ורבים מוסיפים לשיר אף את "אשת חיל", את "אזמר בשבחין" ופיוטים נוספים. לאחר מכן, אומר בעל הבית קידוש על היין ונותן לבני הבית לשתות מהיין. במקצת הקהילות נהוג שכל הבנים הגדולים במשפחה אומרים את הקידוש. בקהילות יהודי גאורגיה המנהג הוא לברך על חתיכת דג מיד לאחר הקידוש, וטועמים מעט מהדג, ורק לאחר מכן נוטלים ידיים. יהודי גרמניה ויהודי אוברלנד נוהגים כדעת הרמ"א ליטול ידיים, לקדש, ולאחר מכן לברך על הלחם מיד.

לאחר מכן נוטלים ידיים, ובעל הבית מברך על שתי חלות (לחם משנה), בוצע את התחתונה (לדעת הרשב"א ופסיקת הגר"א בוצע את שתיהן), טובל שלוש פעמים במלח ומחלק לבני הבית.

בסעודה עצמה נוהגים בקהילות ישראל לאכול מאכלים מיוחדים. לדוגמה: געפילטע פיש ומרק עוף בקהילות האשכנזים. בסעודה זו נוהגים לשיר זמירות ופיוטים לשבת כמו "מה ידידות מנוחתך", "יה ריבון עלם", "צור משלו", "יום זה לישראל" ועוד.

==קישורים חיצוניים==
*[https://web.archive.org/web/20111102195852/http://web.macam98.ac.il/~ilanab/shabbat/smirot/liel_shabbat/lil.htm סדר ערב שבת וליל שבת עם זמירות לסעודה]

== הערות שוליים ==

קטגוריה:ליל שבת
ליל שבת
קטגוריה:לילות מיוחדים